# Akselivallat

### Wikipedia

Animaatio akselivaltojen (mustat) ja liittouneiden (siniset) sekä Neuvostoliiton (punainen) välisistä voimasuhteista toisen maailmansodan aikana.

Akselivallat oli toisen maailmansodan toinen osapuoli liittoutuneita vastaan.

"Akselivallat"-termi syntyi 25. lokakuuta 1936 allekirjoitetusta "Rooman-Berliinin akseliksi" kutsutusta liitosta Saksan ja Italian välillä. Japani liittyi akselivaltoihin Antikomintern-sopimuksella kuukautta myöhemmin.

22. toukokuuta 1939 Rooman-Berliinin akseli muutettiin liittosopimukseksi, jota kutsuttiin terässopimukseksi. Liitto laajennettiin kolmisopimukseksi 27. syyskuuta 1940 Berliinissä. Se virallisti liittosuhteen ja varoitti Yhdysvaltoja liittymästä sotaan. Unkari (20. marraskuuta 1940), Romania (23. marraskuuta 1940) ja Bulgaria (1. maaliskuuta 1941) liittyivät myös kolmisopimukseen.

Neuvostoliitto solmi Saksan kanssa hyökkäämättömyyssopimuksen (Molotovin–Ribbentropin sopimus) Moskovassa 23. elokuuta 1939. Sopimus oli Antikomintern-sopimuksen vastainen, ja Japani vetäytyi vastalauseena. Sopimuksen salainen lisäpöytäkirja sisälsi jaon, jossa Itä-Eurooppa jäi Saksan ja Neuvostoliiton etupiireihin. Sopimuksen neutraalisuuspykälän vuoksi Saksa pysäytti Italian Suomelle talvisotaan lähettämän avun.

Antikomintern-sopimus elvytettiin vuonna 1941 Saksan hyökättyä Neuvostoliittoon. Siihen liittyivät lopulta Saksa, Japani, Italia, Unkari, Espanja, Mantšukuo, Bulgaria, Kroatia, Tanska, Suomi, Romania, Slovakia ja Nanjingin hallitus Kiinassa.

Jugoslavian kuningaskunnan valtionhoitaja ruhtinas Pavle allekirjoitti kolmisopimuksen 25. maaliskuuta 1941 Wienissä, mutta maassa tapahtui vallankaappaus kolme päivää myöhemmin Britannian tuella. Tämän seurauksena Jugoslavia ja Kreikka joutuivat miehitetyiksi kesällä 1941. Tämän jälkeen äärioikeistolainen Ustaša julisti Itsenäisen Kroatian valtion osassa miehitettyä Jugoslaviaa, johtajanaan Ante Pavelić.

Italian sosiaalinen tasavalta (Salòn tasavalta) perustettiin 1943 Italian antauduttua liittoutuneille. Saksalaiset kommandot vapauttivat vangitun Benito Mussolinin, joka nousi saksalaisten tuella valtaan Pohjois-Italiassa pääkaupunkinaan Salò.

- Akselivallat:
  - Saksa, Führer Adolf Hitler
  - Italia, pääministeri Benito Mussolini
  - Japani, pääministeri Hideki Tojo ja keisari Hirohito

- Vähäisemmät akselivallat:
  - Bulgaria
  - Unkari
  - Romania (vuoteen 1944)

- Akselivaltojen kanssa liitossa olleet maat:
  - Mantšukuo (elokuuhun 1945)
  - Neuvostoliitto (23. elokuuta 1939 – 22. kesäkuuta 1941, Molotovin–Ribbentropin sopimus)
  - Suomi de facto jo kesäkuussa 1941, Antikomintern-sopimus 25. marraskuuta 1941, Ryti-Ribbentrop-sopimus 26. kesäkuuta 1944 – 4. elokuuta 1944.

- Akselivaltojen hallinnassa:
  - Itsenäinen Kroatian valtio (toukokuuhun 1945)
  - Salòn tasavalta, Saksan miehittämä Pohjois-Italia Mussolinin johtamana
  - Siam (nyk. Thaimaa)
  - Slovakia
  - Tanska, miehitetty, solmi Antikomintern-sopimuksen 1941
  - Vichyn Ranska (elokuuhun 1944)

- Puolueettomat maat, joilla oli hyvät suhteet akselivaltoihin:
  - Argentiina (Julisti lopulta Yhdysvaltojen painostuksesta sodan Saksalle ja Japanille 27. maaliskuuta 1945)
  - Espanja
  - Portugali (Piti samaan aikaan sekulaarisen liiton Ison-Britannian kanssa)
  - Ruotsi
  - Sveitsi
  - Turkki (Otti Saksalta vastaan sotilaallista materiaalia ja kävi sen kanssa kauppaa)

| Tämä sotaan tai sodankäyntiin liittyvä artikkeli on tynkä. Voit auttaa Wikipediaa laajentamalla artikkelia.

| Tämä historiaa käsittelevä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/k/s/Akselivallat.html

Luokat: Sotatyngät | Historiatyngät | Toinen maailmansota

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Bahasa Indonesia
- Català
- Česky
- Dansk
- Deutsch
- English
- Español
- فارسی
- Français
- 한국어
- Hrvatski
- Italiano
- עברית
- ქართული
- Magyar
- Македонски
- Nederlands
- 日本語
- Norsk (bokmål)
- Polski
- Português
- Русский
- Sicilianu
- Simple English
- Slovenščina
- Српски / Srpski
- Svenska
- தமிழ்
- Tiếng Việt
- 中文